Časopis katolického duchovenstva

Časopis katolického duchovenstva bolo české periodikum vychádzajúce v rokoch 1828 až 1852 (pod názvom Časopis pro katolické duchovenstvo) a následne v rokoch 1859 až 1949.

Bol založený z iniciatívy Karla Aloisa Vinařického za účelom šírenia písomníctva v češtine medzi katolíckymi kňazmi, nie kvôli zabezpečeniu teologickej literatúry, ktorej bol v tej dobe dostatok, avšak v nemčine a latinčine. Preto jeho obsah už od začiatku vydávania časopisu kontroloval korektor, ktorým sa stal František Ladislav Čelakovský. Predbehol svoju dobu tým, že bol tlačený humanistickým písmom a zásadne používal analogický pravopis.

V rokoch 1828 až 1851 vychádzal štyrikrát ročne, v roku 1852 mesačne. Kvôli poklesu počtu odberateľov bolo však jeho vydávanie na konci roka 1852 zastavené, obnovený bol od roku 1860 s periodicitou osemkrát ročne (v rokoch 1873 až 1875 len šesťkrát, v roku 1876 sedemkrát). Od roku 1881 vychádzal desaťkrát za rok až do roku 1948, kedy bolo jeho vydávanie nútene zastavené.

Časopis redigovali:
 ThDr. Mikuláš Tomek, Vojtěch Procházka a Ignác Mráz (1828)
 ThDr. Mikuláš Tomek a dr. Václav Vilém Václavíček (1829-1830)
 Dr. Václav Vilém Václavíček (1831-1832)
 Václav Michal Pešina (1833-1847)
 Dr. Jan Valerián Jirsík (1848-1851)
 František Xaver Havránek a prof. ThDr. Eduard Tersch (1852)
 Karel Alois Vinařický (1860-1866)
 Karel Alois Vinařický a prof. ThDr. Klement Borový (1867-1868)
 Prof. ThDr. Klement Borový (1869-1897)
 ThDr. František Borgia Krásl, prof. ThDr. František Xaver Kryštůfek a ThDr. Josef Tumpach (1898-1904)
 ThDr. František Borgia Krásl, prof. ThDr. František Xaver Kryštůfek, ThDr. Josef Tumpach a doc. ThDr. Antonín Podlaha (1905-1907)
 Prof. ThDr. František Xaver Kryštůfek, ThDr. Josef Tumpach a doc. ThDr. Antonín Podlaha (1907-1916)
 Doc. ThDr. Antonín Podlaha (1916-1920)
 Doc. ThDr. Antonín Podlaha, prof. dr. František Xaver Stejskal, ThDr. PhDr. Josef Čihák (1921-1924)
 Doc. ThDr. Antonín Podlaha (1925-1929)
 Doc. ThDr. Antonín Podlaha, dr. Josef Vajs a ThDr. PhDr. Josef Čihák (1930-1932)
 Redakčná rada (1932-1938)
 ThDr. PhDr. Josef Čihák a prof. ThDr. Karel Kadlec (1940-1942)
 ThDr. PhDr. Josef Čihák (1943-1944)
 Prof. ThDr. Karel Kadlec (1945-1948)

Referencie

Externé odkazy 
 Archív Časopisu katolíckeho duchovenstva

Zdroj 
 

Časopisy v Česko-Slovensku
Kresťanské časopisy